cyanic-selkie/wikianc huggingface dataset:
১৮৯৯–১৯০০ ফুটবল ক্লাব বার্সেলোনা মৌসুম
ঘটনা
৮ ডিসেম্বর শহরে বসতি স্থাপনকারী কিছু ইংরেজদের বিরুদ্ধে প্রাক্তন ভেলোড্রোমো দে লা বোনানোভাতে বার্সেলোনা তাদের প্রথম ম্যাচ খেলে। উভয় দলই ১০ সদস্যের স্কোয়াড নিয়ে খেলেছে। আর্থার উইটির একটি গোলের সুবাদে ইংরেজ কলোনি ০-১ গোলে জিতেছে।
১৪ ডিসেম্বর প্রথম পরিচালনা পর্ষদ প্রতিষ্ঠিত হয়। ওল্টার ওয়াইল্ড সভাপতি নির্বাচিত হন যেহেতু তিনি সদস্যদের মধ্যে সবচেয়ে বয়স্ক ছিলেন। টেরেডস কোষাধ্যক্ষ, অসোকে সেক্রেটারি, গাম্পেরকে দলের প্রথম অধিনায়ক এবং পার্সনস ভাইদেরকে যথাক্রমে সহ-সভাপতি ও সহ-অধিনায়ক নিযুক্ত করা হয়। গাঢ় নীল এবং তামড়ি ছিল আনুষ্ঠানিক পোশাকের জন্য নির্বাচিত রং, যা গাম্পেরের প্রাক্তন সুইজ দল ফুটবল ক্লাব বাজেলের একই রং। প্রতীক শহরের কুলচিহ্ন হিসাবে একই হতে হবে। সদস্য ফি দুই পেসেটা (তখনকার স্পেনীয় মুদ্রা) নির্ধারণ করা হয়েছিল।
১১ ফেব্রুয়ারিতে ইংরেজ স্ট্যানলি হ্যারিস ক্লাবের ইতিহাসে প্রথম খেলোয়াড় হয়ে ওঠেন যাকে কাতালা ফুটবল ক্লাবের বিরুদ্ধে খেলা ম্যাচে মাঠ থেকে বিদায় করা হয়েছিল, কাতালা ফুটবল ক্লাব এস্কোসেস ফুটবল ক্লাবের ৬ সদস্যকে ব্যবহার করেছিল। হ্যারিস ছাড়াও স্কটিশ খেলোয়াড় উইলি গোল্ডও ফাউল পেয়েছিলেন, একটি ঘুষি মেরে তাকেও বিদায় করা হয়েছিল। এই ঘটনাটি উভয় দলের খেলোয়াড়দের মধ্যে লড়াইয়ের সৃষ্টি করে এবং ফলস্বরূপ এই ম্যাচে বার্সার অধিনায়ক জোয়ান গাম্পের পদত্যাগ করেন।
১৪ ফেব্রুয়ারি বার্সেলোনার তৃতীয় সমাবেশে আর্নেস্ট উইটি (উপ-অধিনায়ক) (উইলিয়াম পার্সন্সের স্থলাভিষিক্ত) এবং জোয়ান মিলেট (উপ-সচিব) এর সাথে পরিচালনা পর্ষদ সম্পন্ন হয়। এই বৈঠকে আগের ম্যাচের ঘটনাগুলিকে যথেষ্ট বিবেচনা না করে গ্যাম্পারকে তার পদত্যাগ প্রত্যাহার করার আহ্বান জানানো হয়। কৈফিয়ৎ না পাওয়া গেলে বার্সেলোনা স্কটিশ খেলোয়াড়দের সাথে এক বছরের জন্য খেলতে অস্বীকৃতি জানায়, কিন্তু কাতালা এবং এস্কোসেস উভয়েই তা করতে অস্বীকৃতি জানায়, এই বলে যে সেই স্কটিশগুলি কাতালার সদস্য, এবং সেজন্য ১৮৯৯–১৯০০ কাতালান মৌসুমের বাকি সময়টা ছিল কেবলমাত্র কাতালা এবং কাতালার মধ্যে সংঘর্ষ। খেলা ছাড়াই ৩ মাসের বিরতির পরে (ফেব্রুয়ারি – মে) বার্সেলোনা অবশেষে ২৪ মে টিম রোজোর বিরুদ্ধে আবার খেলেছে। টিম রোজো কাতালার ভিন্নমতের খেলোয়াড়দের দ্বারা গঠিত একটি দল, তাদের প্রতিষ্ঠিত শহরের প্রতিদ্বন্দ্বী।
স্কোয়াড
উৎস:
বদলপুরা
বদলপুর (অন্য বানান বদলপুরা) হল ভারতের বিহার রাজ্যের পাটনা জেলার একটি শহর। এই শহরটি পাটনা মহানগরীয় অঞ্চলের অন্তর্গত। ২০১১ সালের জনগণনা অনুসারে বদলপুরের লিঙ্গানুপাতের হার বিহারে সর্বনিম্ন (প্রতি ১০০০ পুরুষে ৬৩০ জন মহিলা)।
ক্রিস্টোফ ক্রেমার
ক্রিস্টোফ ক্রেমার (Christoph Kramer; জন্ম: ১৯ ফেব্রুয়ারি ১৯৯১) হলেন একজন জার্মান ফুটবলার; যিনি আক্রমণাত্মক মিডফিল্ডার হিসেবে বুন্দেসলিগা ক্লাব বরুসিয়া মনসেনগ্লাডব্যাক এবং জার্মানি জাতীয় ফুটবল দল এর হয়ে খেলছেন।
সাদিকুর রহমান (ক্রিকেটার, জন্ম ১৯৯২)
সাদিকুর রহমান (জন্ম: ১৮ নভেম্বর ১৯৯২) একজন বাংলাদেশী ক্রিকেটার। ৬ অক্টোবর ২০১৭ সালে চট্টগ্রাম বিভাগের হয়ে খেলে ২০১৭-২০১৮ জাতীয় ক্রিকেট লিগে প্রথম-শ্রেণীর ক্রিকেটে আত্মপ্রকাশ করেন। ২০১৭-২০১৮ ঢাকা বিভাগ প্রিমিয়ার ক্রিকেট লিগে খেলাঘর সমাজ কল্যাণ সমিতির হয়ে খেলে ৫ ফেব্রুয়ারি ২০১৮ সালে লিস্ট এ ক্রিকে টে তালিকাভুক্ত হয়েছিলেন।
২০১৮-২০১৯ জাতীয় ক্রিকেট লিগে ৩২২ রান নিয়ে চট্টগ্রাম বিভাগের শীর্ষস্থানীয় রান সংগ্রহকারী ছিলেন।
তিনি ২৫ ফেব্রুয়ারি ২০১৯ সালে ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯ টুর্নামেন্টে খেলাঘর সমাজ কল্যাণ সমিতির হয়ে টি-টোয়েন্টিতে আত্মপ্রকাশ করেছিলেন।
আস্তিক্যবাদ বিরোধিতা
আস্তিক্যবাদ বিরোধিতা (Antitheism) হচ্ছে আস্তিক্যবাদ এর বিরোধিতা করা। এ পদ বাচ্যের ব্যবহারের ক্ষেত্রে বিস্তৃত সীমা রয়েছে। সাধারণ ধর্মনিরপেক্ষ প্রসঙ্গ অনুযায়ী আস্তিক্যবাদ বিরোধিতা হলোঃ যে কোন প্রকার দৈবশক্তিতে বিশ্বাসের স্পষ্ট বিরোধিতা করা।
ব্যুৎপত্তি
১৭৮৮ সালে এ পদবাচ্য প্রথম ইংরেজিতে ব্যবহার করা হয়েছে বলে ইতিহাস সাক্ষ্য দেয়। ধাতুগত অর্থ বিবেচনা করলে এর প্রথম অংশ এন্টি এবং শেষ অংশ থিসিজম এসেছ গ্রিক ভাষা থেকে, যার অর্থ যথাক্রমে বিরোধী আস্তিকতা, অর্থাৎ আস্তিক্যবাদ বিরোধিতা
আস্তিক্যবাদের বিরোধিতা
অক্সফোর্ড ইংরেজি অভিধান প্রতি আস্তিক্যবাদ এর সংজ্ঞায় উল্লেখ করেছে, যে ব্যক্তি ঈশ্বরের অস্তিত্বের বিশ্বাসের বিরোধিতা করে তিনি প্রত্যাস্তিক্যবাদী। ১৮৩৩ সালে সর্বপ্রথম এই পদবাচ্যের ব্যাখ্যা দেওয়া হয়। যারা আস্তিক্যবাদকে বিপজ্জনক, ধ্বংসাত্মক এবং ক্ষতিকর কাজকে প্রণোদিত করার পিছনের কারণ মনে করেন, তারাই কালক্রমে প্রতি-আস্তিক্যবাদী হিসেবে বর্তমানে অভিহিত হন। ক্রিস্টোফার হিচেন্স উদাহরণ হিসেবে লেটার টু অ্যা ইয়াং কনট্রেইনে লিখেন, আমি শুধুমাত্র একজন নাস্তিক নই আমি একজন প্রতি আস্তিক্যবাদীও। আমি শুধুমাত্র সমস্ত ধর্ম অসত্য এ বিষয়টি বলেই নিজের কার্য শেষ করি না। আমি গির্জার ক্ষমতার অপব্যবহার এবং ধর্মীয় বিশ্বাসের প্রভাব এবং তার ক্ষতিকর অবস্থা সংক্রান্ত বিষয়গুলো নিয়েও আলোচনা করে থাকি।"
ঈশ্বর ধারণার বিরোধিতা
প্রতি আস্তিক্যবাদের ভিন্ন সংজ্ঞা বিভিন্ন দার্শনিক দিয়েছেন। ফরাসি ক্যাথলিক দার্শনিক জ্যাকুয়াস মারিটেইন সংজ্ঞা দিতে গিয়ে বলেন, "যেসব বিষয়ে আমাদের প্রতিনিয়ত ঈশ্বরের কথা স্মরণ করিয়ে দেয় তার বিরুদ্ধে সক্রিয় সংগ্রামই হলো প্রতি আস্তিক্যবাদিতা" (পৃষ্ঠা ১০৪)।
ঈশ্বরের অস্তিত্বের বিরোধিতাকে অনেক সময় ডিসিথিজম নামেও অভিহিত করা হয়। ডিসিথিজম শব্দের অর্থ হলোঃ এক নির্দয় দৈবশক্তির প্রতি বিশ্বাস। মিসোথিজমের বিকল্প হিসেবে এই পদবাচ্য অনেক সময় ব্যবহার করা হয়। এর অর্থ হল "ঈশ্বরের সুস্পষ্ট ঘৃণা"র প্রকাশ।
অন্যান্য ব্যবহার
ক্রিস্টোফার নিউ ১৯৯৩ সালে তার মানস পরীক্ষায় প্রত্যাস্তিক্যবাদ কে ভিন্ন ভাবে ব্যবহার করেন। তিনি তার প্রবন্ধে নিকৃষ্ট ঈশ্বরের অস্তিত্বের পক্ষে তর্ক করলে তা কীরূপ হবে তার কল্পনা করেন। তার মতে প্রত্যাস্তিক্যবাদীরাই এরূপ তর্ক উত্থাপন করবে। "আস্তিক্যবাদীরা যেমন পরম দয়ালু, পরম ক্ষমাশীল, সর্বজ্ঞ স্রষ্টার চিন্তা করেন এবং তাদের মতে সেই মহান সত্তা সম্পুর্ণরূপে ভালো। ঠিক একই রকম ভাবে যদি নিখুঁত শয়তান ঈশ্বরের প্রতিচ্ছবি আকা যায়, তবে সে শয়তান ঈশ্বরকে প্রত্যাস্তিক্যবাদীরা বিশ্বাস করবেন"। এমনটাই নিউয়ের অভিমত ছিল। পরবর্তীতে ওয়ালেস এ. মার্ফি তার কাজে নিউয়ের প্রত্যাস্তিক্যবাদের ব্যবহার পুনরায় ব্যবহার করেন।
মালাউই ফুটবল অ্যাসোসিয়েশন
মালাউই ফুটবল অ্যাসোসিয়েশন (Football Association of Malawi; এছাড়াও সংক্ষেপে এফএএম নামে পরিচিত) হচ্ছে মালাউইয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৬ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৮ বছর পর ১৯৭৪ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মালাউইয়ের রাজধানী লিলোঙ্গুইয়ে অবস্থিত।
এই সংস্থাটি মালাউইয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মালাউই সুপার লীগ এবং এফআইএসডি চ্যালেঞ্জ কাপের মতো প্রতিযোগিতার সকল কার্যক্রম পরিচালনা করে। বর্তমানে মালাউই ফুটবল অ্যাসোসিয়েশনের সভাপতির দায়িত্ব পালন করছেন ওয়াল্টার এনইয়ামিয়ান্দু এবং সাধারণ সম্পাদকের দায়িত্ব পালন করছেন আলফ্রেদ গুন্ডা।
দীঘিপাড়া কয়লা ক্ষেত্র
দীঘিপাড়া কয়লা ক্ষেত্র বাংলাদেশের দিনাজপুর জেলার নবাবগঞ্জের দীঘিপাড়ায় অবস্থিত একটি কয়লা ক্ষেত্র। এটি ১৯৯৫ সালে বাংলাদেশ ভূতাত্ত্বিক জরিপ অধিদপ্তর আবিষ্কার করেন। দীঘিপাড়া হচ্ছে দেশের দ্বিতীয় কয়লাখনি যেখান থেকে কয়লা তোলার উদ্যোগ গ্রহণ করা হয়।
দিনাজপুর পল্লী বিদ্যুৎ সমিতি-২
দিনাজপুর পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। দিনাজপুর পল্লী বিদ্যুৎ সমিতি-২ রংপুর বিভাগের দিনাজপুর জেলায় ৩টি জোনাল অফিস, ৩টি সাব-জোনাল অফিস, ১টি এরিয়া অফিস এবং ৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। দিনাজপুর পল্লী বিদ্যুৎ সমিতি-২ প্রতিষ্ঠিত হয় ১৯৯৩ সালের ৪ এপ্রিল এবং বাণিজ্যিকভাবে বিদ্যুতায়িত হয় ১৯৯৪ সালের ৭ এপ্রিল।
ইতিহাস
দিনাজপুর পল্লী বিদ্যুৎ সমিতি-২ এর যাত্রা শুরু হয় ১৯৯৩ সালে। এ সমিতির অধীনে ৬টি উপজেলা, ৪০টি ইউনিয়ন ও ১১৬০টি গ্রাম রয়েছে। এর সদর দপ্তর দিনাজপুরের বিরামপুরে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
দিনাজপুর পল্লী বিদ্যুৎ সমিতি-২ এর প্রায় সাড়ে তিন লক্ষ আবাসিক গ্রাহক রয়েছে।
সিরাজুল ইসলাম (মৌলভীবাজারের রাজনীতিবিদ)
সিরাজুল ইসলাম (c. ১৯৪৩-৫ এপ্রিল ২০২০) বাংলাদেশের সিলেটের মৌলভীবাজার জেলার রাজনীতিবিদ, মুক্তিযোদ্ধা ও সাবেক সংসদ সদস্য।
জন্ম ও প্রাথমিক জীবন
মো. সিরাজুল ইসলাম c. ১৯৪৩ সালে মৌলভীবাজার জেলার বড়লেখা উপজেলার তালিমপুর ইউনিয়নের টেকাহালি গ্রামে জন্মগ্রহণ করেন। তিনি স্ত্রী ও ৪ মেয়েদের সাথে যুক্তরাষ্ট্রে বসবাস করতেন। একমাত্র ছেলে আনিসুল ইসলাম ঢাকায় বসবাস করেন।
রাজনৈতিক জীবন
মো. সিরাজুল ইসলাম মুক্তিযুদ্ধের সংগঠক ছিলেন। তিনি ছিলেন ১৯৬৩-৬৪ মেয়াদে বাংলাদেশ ছাত্রলীগের বৃহত্তর সিলেট জেলা শাখার সাধারণ সম্পাদক। ১৯৬৮ সালে বড়লেখা উপজেলা আওয়ামী লীগের প্রতিষ্ঠাতা সাধারণ সম্পাদক ছিলেন তিনি। ১৯৭১ সালে তিনি ক্তিযুদ্ধে অংশগ্রহণ করেন। ১৯৭২ সালে মৌলভীবাজার মহকুমা আওয়ামীলীগের প্রখম সাধারণ সম্পাদক নির্বাচিত হন তিনি।
১৯৭৩ সালে তিনি স্বাধীন বাংলাদেশের প্রথম জাতীয় সংসদ নির্বাচনে বিলুপ্ত সিলেট-১২ আসন (বর্তমান মৌলভীবাজার-১) থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে পুনরায় সংসদ সদস্য নির্বাচিত হন। ১৯৮৬ সালে স্বৈরাচারবিরোধী আন্দোলনে বড়লেখায় তিনি পুলিশের হাতে গুলিবিদ্ধ হন। তিনি ১৯৮৮ সালে বড়লেখা উপজেলার চেয়ারম্যান নির্বাচিত হন। এর পর স্বপরিবারে যুক্তরাষ্ট্রে প্রবাসী হন তিনি।
মৃত্যু
সিরাজুল ইসলাম ৫ এপ্রিল ২০২০ সালে করোনায় আক্রান্ত হয়ে নিউইয়র্কের এল্মহার্স্ট হাসপাতালে চিকিৎসাধীন অবস্থায় মৃত্যুবরণ করেন।
২০১৯ ভারত–পাকিস্তান সীমান্ত সংঘর্ষ
ভারত ও পাকিস্তান কাশ্মীরে প্রকৃতপক্ষে সীমান্ত পেরিয়ে সামরিক সংঘাতের মধ্যে জড়িয়ে পড়েছে, একটি বিতর্কিত অঞ্চল, যা উভয় দেশই দাবি করে এবং এর বেশিরভাগ অংশই প্রতিটি দেশ নিয়ন্ত্রিত।
২০১৪ সালের ১৪ ফেব্রুয়ারি আত্মঘাতী গাড়ি বোমা হামলায় যে তীব্র উত্তেজনা শুরু হয়, তাতে ৪০ জন ভারতীয় নিরাপত্তা কর্মী নিহত হয়। পাকিস্তান-ভিত্তিক জঙ্গি গোষ্ঠী জইশ-ই-মুহাম্মদ এই হামলার দায় স্বীকার করে। বোমা হামলার জন্য ভারত পাকিস্তানকে দোষী হিসাবে চিহ্নিত করে এবং এর জোরালো জবাব দেওয়ার প্রতিশ্রুতি প্রদান করে। ভারত নিয়মিত বলেছে যে পাকিস্তান জঙ্গিদের ভারত-শাসিত কাশ্মীরকে অস্থিতিশীল করতে ব্যবহার করে। পাকিস্তান অবশ্য বোমা হামলায় জড়িত থাকার বিষয়টি অস্বীকার করে।
প্রায় বারো দিন পরে, ভারত ও পাকিস্তান একে অপরের ভূখণ্ডে লক্ষ্যবস্তুর বিরুদ্ধে বিমান হামলা চালায়।
পাকিস্তানের খাইবার পাখতুনখোয়া প্রদেশের বালাকোট শহরটির আশেপাশে ২৬ ফেব্রুয়ারির ভোরে ভারত প্রথম বিমান হামলা চালায়, পাকিস্তান-শাসিত কাশ্মীরের সাথে এই প্রদেশের সীমানা কয়েক কিলোমিটার দূরে অবস্থিত। পাকিস্তানের সেনাবাহিনী, ২৬ ফেব্রুয়ারি সকালে বিমান হামলার কথা প্রথম ঘোষণা করে, বর্ণাতে বলা হয় ভারতীয় বিমানগুলি বালাকোটের নিকটবর্তী জনশূন্য পাহাড়ের চূড়ায় তাদের বমা নিক্ষেপ করেছে। ভারত, একই দিন পরে বিমান হামলার বিষয়টি নিশ্চিত করে, এটি একটি সন্ত্রাসবাদী প্রশিক্ষণ শিবিরের বিরুদ্ধে পরিচালিত একটি স্বতপ্রণোদিত হামলা হিসাবে চিহ্নিত করে এবং "বিপুল সংখ্যক" সন্ত্রাসীর মৃত্যুর ঘটায়।
চৌধুরী রহমত আলি
চৌধুরী রহমত আলি (উর্দু : چودھری رحمت علی) (১৬ নভেম্বর ১৮৯৫ – ১২ ফেব্রুয়ারি ১৯৫১) ছিলেন একজন পাকিস্তানি  মুসলিম জাতীয়তাবাদী। তিনি পাকিস্তান সৃষ্টির প্রবক্তাদের অন্যতম। দক্ষিণ এশিয়ায় মুসলিমদের পৃথক আবাসভূমির জন্য “পাকিস্তান” শব্দটি তার সৃষ্টি। তাকে পাকিস্তান প্রতিষ্ঠার আন্দোলনের স্থপতি হিসেবে তাকে বিবেচনা করা হয়। ১৯৩৩ সালে প্রকাশিত পুস্তিকা নাউ অর নেভার; আর উই টু লিভ অর পেরিশ ফরএভার? এর লেখক হিসেবে তিনি খ্যাত। এটি পাকিস্তান ঘোষণা বলেও পরিচিত। পুস্তিকাটি নিম্নোক্তভাবে শুরু হয়ঃ
শিক্ষা ও কর্মজীবন
চৌধুরী রহমত আলি তৎকালীন ভারতের পাঞ্জাবের হোশিয়ারপুর জেলার অন্তর্গত বালাচৌর শহরে একটি মুসলিম গুরজার পরিবারে জন্মগ্রহণ করেন (বর্তমান নাওয়ানশহর জেলা)। ১৯১৮ সালে তিনি লাহোরের ইসলামিয়া মাদ্রাসা থেকে স্নাতক সম্পন্ন করে তিনি লাহোরের আইচসন কলেজে শিক্ষক হিসেবে যোগ দেন। এরপর তিনি পাঞ্জাব বিশ্ববিদ্যালয়ে আইন বিষয়ে অধ্যয়নের জন্য ভর্তি হন। ১৯৩০ সালে তিনি ইংল্যান্ড চলে যান ও ১৯৩১ সালে ক্যামব্রিজে ইমানুয়েল কলেজে যোগ দেন। ১৯৩৩ সালে তিনি “নাউ অর নেভার” পুস্তিকাটি প্রকাশ করেন। এতে সর্বপ্রথম ‘’পাকিস্তান’’ শব্দটির উল্লেখ করা হয়। ১৯৩৩ সালে তিনি ইংল্যান্ডে পাকিস্তান জাতীয় আন্দোলন প্রতিষ্ঠা করেন। ১৯৩৩ সালে পরবর্তীতে তিনি বিএ ডিগ্রি অর্জন করেন ও ১৯৪০ সালে ক্যামব্রিজ বিশ্ববিদ্যালয় থেকে এমএ ডিগ্রি অর্জন করেন। ১৯৪৩ সালে তিনি লন্ডনের মিডল টেম্পলে যোগ দেন। ১৯৪৭ সাল পর্যন্ত দক্ষিণ এশিয়া নিয়ে তার দৃষ্টিভঙ্গি তিনি বিভিন্ন পুস্তিকায় প্রকাশ করেন। ভারত বিভাগের ফলে ঘটিত গণহত্যা ও ব্যাপক দেশান্তর তাকে ব্যথিত করে তোলে। দুই দেশের মধ্যে বন্টনকৃত এলাকা নিয়ে তার অসন্তোষ ছিল। তিনি একে বিশৃঙ্খলার কারণ হিসেবে উল্লেখ করেন।
দৃষ্টিভঙ্গি
চৌধুরী রহমত আলি বিশ্বাস করতেন যে ভারতের মুসলিমদের মজবুত, স্বাধীন সম্প্রদায় হিসেবে দাঁড়াতে হলে রাজনৈতিক দিক থেকে সংস্কার করতে হবে। তিনি ইসলামের ইতিহাস দ্বারা অনুপ্রাণিত ছিলেন। বিশেষ করে ইসলামের প্রতিষ্ঠাকালের সময় নবী মুহাম্মদ এর আরবের গোত্রগুলোকে ঐক্যবদ্ধ করার ঘটনা তাকে বিশেষভাবে অনুপ্রাণিত করে। তিনি বিশ্বাস করতেন যে ক্রমান্বয়ে প্রতিকূল হয়ে উঠা ভারতে ভারতীয় মুসলিমদেরকেও একইভাবে ঐক্যভাবে হতে হবে।
আলি পাকিস্তান ধারণার প্রতি উৎসর্গিত হিসেবে খ্যাত। ১৯৪৭ সালে পাকিস্তান প্রতিষ্ঠার পর তিনি জাতিসংঘে কাশ্মীর ইস্যুতে পাকিস্তানের পক্ষে ও ভারতের ভেতর বসবাসকারী মুসলিম সংখ্যালঘুদের অধিকারের পক্ষে বক্তব্য তুলে ধরেন।
'পাকিস্তান' ধারণার উৎপত্তি
১৯৩২ সালে আলি ৩ হাম্বারস্টোন রোডের একটি বাড়িতে উঠেন। এই বাড়ির একটি কক্ষে তিনি সর্বপ্রথম ‘পাকিস্তান’ শব্দটি লেখেন বলে উল্লেখ করা হয়। এই নামের উৎপত্তি বিষয়ে কয়েকটি মত রয়েছে। তার এক বন্ধু আবদুল করিম জব্বারের মতে ১৯৩২ সালে আলি তার বন্ধু পীর আহসানউদ্দিন ও খাজা আবদুল রহিমের সাথে টেমস নদীর তীর ধরে হাটার সময় নামটি তার মাথায় আসে। আলির সেক্রেটারি মিস ফ্রস্টের মতে লন্ডনের একটি বাসে চড়ার সময় তিনি ধারণাটি লাভ করেন।
১৯৩৩ সালের ২৮ জানুয়ারি আলি তার ধারণা নাউ অর নেভার; আর উই টু লিভ অর পেরিশ ফরএভার? পুস্তিকায় প্রকাশ করেন। পাকস্তান শব্দটি ভারতের উত্তরের পাঁচটি রাজ্যকে পাঞ্জাব, উত্তর-পশ্চিম সীমান্ত প্রদেশ (আফগান প্রদেশ), কাশ্মীর, সিন্ধু ও বেলুচিস্তানকে নির্দেশ করে। ১৯৩৩ সালের শেষ নাগাদ ‘পাকিস্তান’ শব্দটি বেশ পরিচিত হয়ে উঠে এবং উচ্চারণের সুবিধার্থে ‘ই’ যোগ করা হয় (‘আফগানিস্তান’ এর মত)।
পরবর্তী একটি বইয়ে আলি এর উৎপত্তি ব্যাখ্যাসহ বিবৃত করেন:
তার জীবনীকার কে. কে. আজিজ লিখেছেন যে রহমত আলি একাই এই ঘোষণাটির খসড়া তৈরী করেন (যেটিতে পাকিস্তান শব্দটি প্রথমবার ব্যবহৃত হয়), কিন্তু একে প্রতিনিধিত্বশীল করে তোলার জন্য তার সাথে এতে স্বাক্ষর করবে এমন লোকদের খুজতে থাকেন। এই খোঁজ সহজ ছিল না। ইংল্যান্ডে এর সপক্ষে তিনজন সমর্থক ও স্বাক্ষরকারী পেতে একমাসের বেশি সময় লেগেছিল। পরবর্তীতে রাজনৈতিক প্রতিদ্বন্দ্বীরা এই স্বাক্ষরকারীদের ও আলির অন্যান্য বন্ধুদের নাম ‘পাকিস্তান’ শব্দের স্রষ্টা হিসেবে ব্যবহার করে।
“আমার ধারণা আপনারা আমাকে সমর্থন করবেন যে যখন আমরা লাহোর প্রস্তাব পাস করি তখন আমরা ‘পাকিস্তান’ শব্দটি ব্যবহার করিনি। কে আমাদের এই শব্দটি দিয়েছে? (“হিন্দুদের” চিৎকার) আমি বলবে এটা তাদের ভুল। তারা এটিকে পাকিস্তান প্রস্তাব বলছে। তারা মুসলিমদের আন্দোলন সম্পর্কে আসলেই অনবহিত। এই শব্দটি তারা আমাদের উপর আরোপিত করেছে ..... আপনারা ভাল করে জানেন যে পাকিস্তান শব্দটি কিছু হিন্দু ও ব্রিটিশ পত্রিকা আমাদের উপর চাপিয়ে দিচ্ছে। এখন অনেকদিন ধরে আমাদের প্রস্তাব যা দীর্ঘদিন ধরে লাহোর প্রস্তাব হিসেবে পরিচিত ছিল তাকে পাকিস্তান বলা হচ্ছে। কিন্তু কতদিন আমরা এই দীর্ঘ বাক্যটি ব্যবহার করব? এখন আমি আমার হিন্দু ও ব্রিটিশ বন্ধুদেরকে বলবঃ আমাদেরকে একটি শব্দ প্রদানের জন্য আপনাদেরকে আমরা ধন্যবাদ জানাই। (প্রশংসা ও উচ্চধ্বনি)। পাকিস্তান শব্দের উৎপত্তি কী? মুসলিম লীগ বা কায়েদে আজম এই শব্দটি তৈরী করেনি। লন্ডনের কিছু তরুণ সঙ্গী যারা চাচ্ছেন যাতে ভারত থেকে উত্তর পশ্চিমের কিছু নির্দিষ্ট অংশ পৃথক করে নেয়া হয় তারা ১৯২৯-৩০ এ নামটি উদ্ভাবন করেন, এই ধারণার আরম্ভ করেন ও এই অঞ্চলকে পাকিস্তান নাম দেন। তারা পাঞ্জাব থেকে পি, আফগান থেকে এ, যেহেতু বর্তমানেও উত্তর পশ্চিম সীমান্ত প্রদেশকে আফগান বলা হয়, কাশ্মীর থেকে কে, সিন্ধু থেকে এস. ও বালুচিস্তান থেকে তান নির্বাচিত করেন। এর মাধ্যমে নামটি সৃষ্টি হয়। শব্দের অর্থ যাই হোক না কেন এটি পরিষ্কার যে প্রত্যেক সভ্য দেশের ভাষাই নতুন শব্দ উদ্ভাবন করে। পাকিস্তান শব্দটি লাহোর প্রস্তাবের অর্থ নির্দেশ করে। আমরা একটি শব্দ চাইছিলাম ও এটি আমাদের কাছে এসে গেছে এবং আমরা একে লাহোর প্রস্তাব প্রতিশব্দ হিসেবে ব্যবহারের উপযোগী বলে মনে করছি।“
ইকবাল ও জিন্নাহ
১৯৩০ সালের ২৯ ডিসেম্বর মোহাম্মদ ইকবাল তার স্মারক বক্তব্যে বলেনঃ
"পাঞ্জাব, উত্তর-পশ্চিম সীমান্ত প্রদেশ, সিন্ধু ও বালুচিস্তানকে একটি একক রাষ্ট্র হিসেবে দেখতে আমি পছন্দ করি। ব্রিটিশ সাম্রাজ্যের অধীন স্বায়ত্তশাসিত বা ব্রিটিশ সাম্রাজ্যের বাইরে, উত্তর-পশ্চিমে ভারতীয় মুসলিমদের রাষ্ট্র আমার কাছে মুসলিমদের, অন্ততপক্ষে উত্তর-পশ্চিম ভারতের মুসলিমদের চূড়ান্ত নিয়তি বলে মনে হয়।"
কিছু বিশেষজ্ঞের মতে ইকবাল একটি স্বশাসিত মুসলিম রাষ্ট্রের কথা বলেননি; বরং তিনি পাঞ্জাব, সিন্ধু, সীমান্ত প্রদেশ ও বালুচিস্তানকে নিয়ে ভারতের মধ্যে উত্তর-পশ্চিমাঞ্চলে একীভূত একটি মুসলিম প্রদেশ চাইতেন। তারা বলেন যে “ইকবাল কখনো দেশের বিভক্তিসূচক কিছু বলেননি। বরঞ্চ তিনি ভারতের জন্য ফেডারেল ব্যবস্থার পক্ষপাতি ছিলেন ..... এবং চাইতেন ভারতীয় ফেডারেশনের ভেতর মুসলিমদের একত্রিত থাকুক।
আরেকজন ভারতীয় ইতিহাসবিদ, তারা চাঁদ বলেন যে ইকবাল ভারতের বিভক্তির কথা ভাবেননি কিন্তু ভারতের ভেতর স্বাশাসিত রাজ্যের কথা ভাবতেন। ড. সফদর মেহমুদও কিছু ব্যাপারে গবেষণা করেন এবং বলেন যে এলাহাবাদে একটি বক্তব্যে ইকবাল ভারতীয় ফেডারেশনের অন্তর্গত একটি মুসলিম সংখ্যাগরিষ্ঠ প্রদেশের প্রস্তাব করেন এবং ভারতীয় ফেডারেশনের বাইরে স্বাধীন রাষ্ট্রের কথা তিনি বলেননি।
ব্রিটিশ ও ভারতীয় পত্রিকায় এই দুটি ভিন্ন প্রকল্প নিয়ে সমালোচনা করা হয়। “পাকিস্তান” নামক শব্দের উৎপত্তির ব্যাপারে বিভ্রান্তির সৃষ্টি করা হয়। এমনকি জওহরলাল নেহ্‌রু লিখেছেনঃ “ইকবাল পাকিস্তানের একজন প্রথমদিককার সমর্থক ছিলেন এবং এরপরও তিনি এর পরবর্তী ভয়ংকর ও অর্থহীনতা বুঝতে পেরেছিলেন এডওয়ার্ড থমসন লিখেছেন যে কথোপকথনের সময় ইকবাল তাকে বলেন যে তিনি পাকিস্তানের সমর্থন করেছেন কারণ মুসলিম লীগের অধিবেশনের সভাপতির পদে ছিলেন, কিন্তু তিনি নিশ্চিত ছিলেন যে এটি সামগ্রিকভাবে ভারতের জন্য ক্ষতিকর হবে এবং বিশেষ করে মুসলিমদের জন্য।"
১৯৩৪ সালে চৌধুরী রহমত আলি ও তার বন্ধুরা মুহাম্মদ আলী জিন্নাহর সাথে সাক্ষাৎ করেন এবং পাকিস্তান ধারণার জন্য তার সমর্থন কামনা করেন। তিনি উত্তর দেনঃ "আমার প্রিয় পুত্ররা, তাড়াহুড়া কর না, পানিকে প্রবাহিত হতে দাও এবং তারা তাদের নিজস্ব পথ খুজে নেবে।"
পাকিস্তান সৃষ্টির পর
thumb|right|200px|রহমত আলির কবরের নামফলক
চৌধুরী রহমত আলি পাকিস্তান ধারণার একজন নেতৃত্বস্থানীয় ব্যক্তিত্ব হলেও প্রাপ্তবয়স্ক হওয়ার পর তিনি অধিকাংশ সময়ই ইংল্যান্ডে কাটান। ১৯৪৮ সালের ৬ এপ্রিল লাহোরে আসার পর তিনি পাকিস্তানের সৃষ্টির ব্যাপারে নিজের অসন্তোষ প্রকাশ করেন। তার “নাউ অর নেভার” পুস্তিকায় তুলে ধরা পাকিস্তানের চেয়ে তুলনামূলক ক্ষুদ্র পাকিস্তানের ব্যাপারে তিনি ব্যথিত ছিলেন।
পাকিস্তান সৃষ্টির পর ১৯৪৮ এর এপ্রিলে তিনি পাকিস্তানে ফিরে আসেন। এখানে থেকে যাওয়া তার উদ্দেশ্য ছিল। কিন্তু তৎকালীন প্রধানমন্ত্রী লিয়াকত আলি খান তাকে দেশত্যাগের আদেশ দেন। তার সম্পদ বাজেয়াপ্ত করা হয়। ১৯৪৮ এর অক্টোবরে তিনি খালি হাতে ইংল্যান্ড ফিরে যান।
আবু হাজ্জাজ মসজিদ
আবু হাজ্জাজ মসজিদ: (আরবি: مسجد أبو الحجاج بالأقصر) মিশর লাক্সোরে শহর অবস্থিত একটি মসজিদ। লাক্সর মন্দিরের ধ্বংসাবশেষের উপরে অবস্থিত, এটি প্রাচীন মিশরীয় প্রর্থনা কেন্দ্র খ্রিস্টপূর্ব ১৪ শতাব্দীতে ফেরাউন আমেনহোটেপের রাজত্বকালের।
প্রাচীন কলামগুলিতে মসজিদটি নিজেরাই দাঁড়িয়ে আছে। লাক্সর মন্দিরের সেই অংশটি ৩৯৫ খ্রিস্টাব্দে রোমানদের দ্বারা গির্জার এবং পরে ৬৪০ সালে মসজিদে রূপান্তরিত করা হয়েছিল, ৩৪০০ বছরেরও বেশি সময় ধরে ধর্মীয় উপাসনা করেছে।  অতএব, লাক্সার মন্দিরটি প্রত্নতাত্ত্বিক বা পর্যটন উদ্দেশ্যে ব্যতীত অন্যান্য ক্ষেত্রে আংশিকভাবে সক্রিয় বিশ্বের প্রাচীনতম বিল্ডিং।
অ্যালুমিনিয়াম অ্যান্টিমোনাইড
Chemical compound
অ্যালুমিনিয়াম অ্যান্টিমোনাইড (AlSb) হলো অ্যালুমিনিয়াম এবং অ্যান্টিমনি ধারণকারী গ্রুপ III-V পরিবারের একটি অর্ধপরিবাহী। এর ল্যাটিস ধ্রুবক হল ০.৬১ ন্যানোমিটার। পরোক্ষ ব্যান্ডগ্যাপ ৩০০ K-এ প্রায় ১.৬ eV, যেখানে সরাসরি ব্যান্ড গ্যাপ হলো ২.২২ eV।
300 K তাপমাত্রায় এর ইলেক্ট্রনের গতি ২০০cm²·V−1 ·s-1 এবং ফাঁকা স্থানের গতি ৪০০ cm²·V−1·s−1। এর প্রতিসরাঙ্ক 2 এর তরঙ্গদৈর্ঘ্যে 3.3 μm, এবং মাইক্রোওয়েভ ফ্রিকোয়েন্সিতে এর অস্তরক ধ্রুবক 10.9।
AlInSb, AlGaSb এবং AlAsSb সহ ত্রিমাত্রিক কেলাস তৈরি করতে AlSb-কে III-V এর অন্যান্য উপকরণের সাথে বিক্রিয়া করানো হয়।
অ্যান্টিমোনাইড (Sb 3− ) আয়ন ত্যাগ করার প্রবণতার কারণে, অ্যালুমিনিয়াম অ্যান্টিমোনাইড দাহ্য। এটি পুড়ে অ্যালুমিনিয়াম অক্সাইড এবং অ্যান্টিমনি ট্রাইঅক্সাইড তৈরি করে।
গ্রান্ট এলিয়ট
গ্রান্ট ডেভিড এলিয়ট (Grant Elliott; জন্ম: ২১ মার্চ, ১৯৭৯) দক্ষিণ আফ্রিকার জোহানেসবার্গে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের সদস্যরূপে সকল স্তরের ক্রিকেটে অল-রাউন্ডার হিসেবে খেলেছেন। ২০১৫ সালের ক্রিকেট বিশ্বকাপে দক্ষিণ আফ্রিকাকে পরাজিত করে প্রথমবারের মতো চূড়ান্ত খেলায় নিয়ে যান ম্যান অব দ্য ম্যাচের পুরস্কার লাভকারী গ্রান্ট এলিয়ট। ঘরোয়া ক্রিকেটে ওয়েলিংটন ফায়ারবার্ডস দলের পক্ষে প্রতিনিধিত্ব করছেন।
প্রারম্ভিক জীবন
দক্ষিণ আফ্রিকান প্লাস্টিক সার্জনের সন্তান তিনি। সেন্ট স্টিথিয়ান্স কলেজে অধ্যয়ন করেন এলিয়ট। এ কলেজ থেকেই মাইকেল লাম্ব, রয় পাইনার, ডেভিড তারব্রুগ, ডেভ রান্ডল ও কাগিসো রাবাদা’র ন্যায় খ্যাতনামা ক্রিকেটার আন্তর্জাতিক ক্রিকেটে অংশ নিয়েছেন।
১৯৯৬-৯৭ মৌসুমে গটেংয়ের পক্ষে প্রথম-শ্রেণীর ক্রিকেটে গটেংয়ের পক্ষে অভিষেক ঘটে তার। খেলায় তিনি মূল্যবান ৬৭ রান তুলেছিলেন। দলের অধিনায়ক ও নিউজিল্যান্ডের সাবেক অধিনায়ক কেন রাদারফোর্ডের পরামর্শক্রমে দক্ষিণ আফ্রিকায় কোটা প্রথায় তার অংশগ্রহণের সম্ভাবনার দ্বার রুদ্ধের বিষয়ে ২০০১ সালে নিজ জন্মভূমি জোহেন্সবার্গ ত্যাগ করেন।
দক্ষিণ আফ্রিকা এ-দলের পক্ষে ভারতের এ-দলের বিপক্ষে একটি খেলায় অংশগ্রহণ করেন। এরপর ২০০৭ সালে নিউজিল্যান্ড ক্রিকেট দলে খেলার যোগ্যতা অর্জন করেন।
খেলোয়াড়ী জীবন
২০০৮ সালের প্রথমদিকে সফরকারী ইংল্যান্ড দলের বিপক্ষে খেলার জন্য নিউজিল্যান্ড দলের সদস্য হিসেবে মনোনীত হন। নেপিয়ারে অনুষ্ঠিত তৃতীয় টেস্টে জ্যাকব ওরামের পরিবর্তে তার টেস্ট অভিষেক ঘটে। একই দলের বিপক্ষে তার একদিনের আন্তর্জাতিকে অভিষেক ঘটে। খেলায় তিন উইকেট লাভ করেন তিনি। দ্বিতীয় একদিনের আন্তর্জাতিকে তিনি তার প্রথম ওডিআই অর্ধ-শতক লাভ করেন।
৮ ফেব্রুয়ারি, ২০০৯ তারিখে চ্যাপেল-হ্যাডলি সিরিজের তৃতীয় ওডিআইয়ে অস্ট্রেলিয়ার বিপক্ষে প্রথম একদিনের আন্তর্জাতিক সেঞ্চুরি লাভ করেন। দক্ষিণ আফ্রিকায় অনুষ্ঠিত ২০০৯ সালের আইসিসি চ্যাম্পিয়ন্স ট্রফি প্রতিযোগিতায়ও তিনি বেশ ভালো করেন। ওয়ান্ডারার্সে ইংল্যান্ডের বিপক্ষে চার উইকেট নিয়ে দলকে সেমি-ফাইনালের পথে নিয়ে যান। এরপর ৭৫ রানের অপরাজিত ইনিংস উপহার দিয়ে ব্ল্যাক ক্যাপসদের পাকিস্তানের বিপক্ষে জয় এনে দেন।
বিশ্বরেকর্ড
ক্রিকেট বিশ্বকাপের পূর্বে ২০১৪-১৫ মৌসুমে সফরকারী শ্রীলঙ্কার বিপক্ষে নিজস্ব দ্বিতীয় ওডিআই সেঞ্চুরি করেন। দলের সংগ্রহ ৯৩/৫ থাকাবস্থায় লুক রঙ্কি’র সাথে জুটি গড়ে দলকে পুরো ৫০ ওভারে ৩৬০ রানে নিয়ে যান। এ সময় তারা অনেকগুলো রেকর্ড ভেঙ্গে ফেলেন। তারা একদিনের আন্তর্জাতিকের ইতিহাসে ৬ষ্ঠ উইকেট জুটিতে (২৬৭*) সর্বোচ্চ রানের রেকর্ড গড়েন।
ক্রিকেট বিশ্বকাপ
২০১৩ সালে কোন একদিনের আন্তর্জাতিকে অংশগ্রহণ করেননি এলিয়ট। তারপরও সকলকে আশ্চর্যান্বিত করে অস্ট্রেলিয়া ও নিউজিল্যান্ডে যৌথভাবে অনুষ্ঠিত ২০১৫ সালের ক্রিকেট বিশ্বকাপে নিউজিল্যান্ড দলের ১৫-সদস্যের চূড়ান্ত তালিকায় তার নাম অন্তর্ভুক্ত হয়। প্রথম সেমি-ফাইনালে তিনি দক্ষিণ আফ্রিকার বিপক্ষে অপরাজিত ৮৪* রান তোলেন। ডেল স্টেইনের বলে ছক্কা হাঁকিয়ে বিশ্বকাপের ইতিহাসে দলকে প্রথমবারের মতো ফাইনালে পৌঁছাতে সহায়তা করেন তিনি। খেলায় তিনি ম্যান অব দ্য ম্যাচের পুরস্কার লাভ করেন। ২৯ মার্চ, ২০১৫ তারিখে মেলবোর্ন ক্রিকেট গ্রাউন্ডে অনুষ্ঠিত চূড়ান্ত খেলায় অপর স্বাগতিক দল অস্ট্রেলিয়ার বিপক্ষে দলের সর্বোচ্চ ৮৩ রান তুললেও পরাজিত হয় তার দল।
অবসর
বিশ্বকাপ শেষে ২০১৬ সালে তাকে টুয়েন্টি২০ দলে রাখা হয়। কিন্তু ঘরোয়া ক্রিকেটে ওয়েলিংটনের পক্ষে খেলা চলাকালীন বাহুতে মারাত্মকভাবে আঘাতপ্রাপ্ত হন। আঘাতের পর ২০১০ সালের এইচআরভি কাপের খেলা সম্প্রচারের লক্ষ্যে স্কাই স্পোর্টসে অংশ নিয়ে আসছেন। অতঃপর, মার্চ, ২০১৭ সালে আন্তর্জাতিক ক্রিকেট থেকে নিজের অবসরের কথা ঘোষণা করেন এলিয়ট। ব্যবসায়িক উন্নয়ন ব্যবস্থাপক পদে খণ্ডকালীন কাজ করছেন তিনি।
ইউরি ঝিরকভ
ইউরি ভালেনতিনোভিচ ঝিরকভ (Ю́рий Валенти́нович Жирко́в; জন্ম: ২০ আগস্ট ১৯৮৩) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি জেনিত সেইন্ট পিটার্সবার্গ এবং রাশিয়া জাতীয় দলের হয়ে একজন মধ্যমাঠের খেলোয়াড় অথবা একজন রক্ষণভাগের খেলোয়াড় হিসেবে খেলেন।
সম্মাননা
সিএসকেএ মস্কো
চেলসি
জেনিত সেইন্ট পিটার্সবার্গ
রাশিয়া
ব্যক্তিগত
মেহেঙ্গা সিং
মেহেঙ্গা সিং (জন্ম ১৫ আগস্ট ১৯২২) একজন ভারতীয় ক্রীড়াবিদ। তিনি ১৯৫২ গ্রীষ্মকালীন অলিম্পিকে পুরুষদের উচ্চ লম্ফে প্রতিদ্বন্দ্বিতা করেছিলেন।
ফাহাদ আহমেদ (ক্রিকেটার)
ফাহাদ আহমেদ একজন বাংলাদেশী ক্রিকেটার। ২৫ ফেব্রুয়ারি ২০১৯ তারিখে, ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠানের হয়ে টুয়েন্টি২০ অভিষেক করেন। ২৩ ২০১৯ তারিখে, ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠানের হয়ে লিস্ট এ অভিষেক করেন।
বুলদানা
বুলদানা (Buldana) ভারতের মহারাষ্ট্র রাজ্যের বুলদানা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৩৯ মিটার (২০৯৬ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে বুলদানা শহরের জনসংখ্যা হল ৬২,৯৭৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে বুলদানা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
যোগেশ চান্দেকর
যোগেশ চান্দেকর (योगेश चांदेकर) একজন ভারতীয় চিত্রনাট্যকার। তিনি আন্ধাধুন চলচ্চিত্র রচনার জন্য সর্বাধিক পরিচিত। এই কাজের জন্য তিনি শ্রীরাম রাঘবন, অরিজিৎ বিশ্বাস, পূজা লধা সুরতি ও হেমন্ত এম. রাওয়ের সাথে যৌথভাবে শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার, ফিল্মফেয়ার পুরস্কার-সহ একাধিক পুরস্কার অর্জন করেন। এছাড়া তিনি মনিকা, ও মাই ডার্লিং (২০২২) চলচ্চিত্রের জন্য শ্রেষ্ঠ কাহিনি বিভাগে আইফা পুরস্কারের মনোনয়ন লাভ করেন।
নাদের আল-দাহাবি
thumb| নাদের দাহাবি (نادر الذهبي) একজন জর্দানীয় রাজনীতিবিদ, যিনি ২৫শে নভেম্বর ২০০৭ থেকে ১৪ই ডিসেম্বর ২০০৯ পর্যন্ত জর্দান এর প্রধানমন্ত্রী ছিলেন। ১৯৪৬ সালে জর্দানের রাজধানী আম্মানে তিনি জন্মগ্রহণ করেন। ২০০৭ সালে সংসদীয় নির্বাচনের পরের দিন তার পূর্বসূরি মারুফ আল-বাকহিত-এর পদত্যাগের পর তিনি প্রধানমন্ত্রীত্ব গ্রহণ করেন। ক্ষমতাসীন প্রার্থীরা তখনকার ইসলামপন্থী ও বিরোধী দলগুলোকে পরাজিত করে ক্ষমতায় আসে। ৯ই ডিসেম্বর ২০০৯ সালে তিনি এবং তার সরকার বাদশাহ দ্বিতীয় আবদুল্লাহর কাছে পদত্যাগ পত্র জমা দেন।
১৯৪৬ সালের ৭ই অক্টোবর আম্মানে জন্মগ্রহণকারী নাদের দাহাবি দুই পুত্র এবং এক কন্যার জনক। তার ভাই মুহাম্মদ যিনি সাবেক প্রধান জেনারেল ইন্টেলিজেন্স ডিরেক্টরেট ছিলেন, তিনি ২০১২ সালে ১৩ বছরের কারাদন্ডে দণ্ডিত হন।
প্রাথমিক জীবন এবং শিক্ষা
দাহাবি ১৯৬৪ সালে আম্মানের আল হোসেন কলেজ থেকে স্নাতক পাশ করেন। তারপর তিনি রাজকীয় জর্দান বিমান বাহিনীতে যোগদান করেন। নাদের রাজকীয় জর্দান বিমানবা হিনীতে যোগদানের জন্য সফল হন এবং তাকে বৃত্তি দিয়ে গ্রীসে পাঠান হয় যেখানে তিনি ১৯৬৯ সালে হেলেনিক এয়ার ফোর্স অ্যাকাডেমি থেকে বৈমানিক প্রকৌশল বিষয়ে বিএসসি পাশ করেন। তার ক্লাসে তিনি শীর্ষ ছিলেন। যুক্তরাজ্যের ক্র্যানফিল্ড ইন্সটিটিউট অফ টেকনোলজি থেকে বৈমানিক প্রকৌশলে তার এমএসসি ডিগ্রি রয়েছে। তিনি ১৯৮৭ সালে অবার্ন ইউনিভার্সিটি (অ্যালাবামা, মার্কিন যুক্তরাষ্ট্র) থেকে জন প্রশাসনেও এমএসসি লাভ করেন।
পদসমূহ
১৯৬৪ সালে তিনি ক্যাডেট হিসেবে রাজকীয় জর্দান বিমান বাহিনীতে যোগ দেন এবং তারপরে তিনি ১৯৯২ থেকে ১৯৯৪ সাল পর্যন্ত রাজকীয় জর্দান বিমান বাহিনীর সহকারী কমান্ডার হিসেবে কর্মরত ছিলেন। তিনি ১৯৯৪ থেকে ২০০১ সাল পর্যন্ত রাজকীয় জর্দান এয়ারলাইন্সের প্রধান নির্বাহী কর্মকর্তা ছিলেন এবং ১৯৯৪ থেকে ১৯৯৫ সাল পর্যন্ত আরব এয়ার ক্যারিয়ার সংস্থার চেয়ারম্যান হিসেবে দায়িত্ব পালন করেন। দাহাবী ১৯৯৪ সাল থেকে রাজকীয় জর্দানীয় ফ্যালকন্স বোর্ডের চেয়ারম্যান ও রাজকীয় জর্ডান একাডেমি বোর্ডেরও সদস্য ছিলেন।
তিনি ১৯৯৬ থেকে ১৯৯৭ পর্যন্ত প্রথম আরব হিসেবে ইন্টারন্যাশনাল এয়ার ট্রান্সপোর্ট এসোসিয়েশন (আইএটিএ) এর সভাপতি ছিলেন এবং ১৯৯৫ থেকে ১৯৯৮ পর্যন্ত আইএটিএ বোর্ডের সদস্য হিসেবে দায়িত্ব পালন করেন। ২০০১ সালে তিনি তৎকালীন প্রধানমন্ত্রী আলী আবু আল রাঘেবের দ্বারা পরিবহন মন্ত্রণালয়ের মন্ত্রী হন। ২০০৪ সালের মার্চে, দাহাবিকে আকাবা বিশেষ অর্থনৈতিক অঞ্চল কর্তৃপক্ষের (এএসইজেডএ) প্রধান নির্বাহী হিসেবে নিযুক্ত করা হয়, এএসইজেডএ ২০০১ সালে প্রতিষ্ঠিত একটি বিশেষ অর্থনৈতিক অঞ্চল যা লোহিত সাগরের আকাবা শহরে অবস্থিত।
২৫শে নভেম্বর ২০০৭ সালে, তিনি প্রধানমন্ত্রী ও প্রতিরক্ষা মন্ত্রী হিসেবে নিয়োগপ্রাপ্ত হন এবং চারজন নারী সদস্য নিয়ে প্রথমবারের মত জর্দানের সরকার গঠন করেন। দাহাবির ভাই মুহাম্মদ জানুয়ারী ২০০৮ পর্যন্ত জেনারেল ইন্টেলিজেন্স ডিরেক্টর (জিআইডি) এর প্রধান ছিলেন।
নিংপো-চৌশান বন্দর
নিংপো-চৌশান বন্দর (এসএসই: ৬০১০১৮) একটি চীনের বন্দর যা বিশ্বের সর্ববৃহৎ পণ্যসম্ভার টনেজ, এটি ২০১৭ সালে ৮৮৮.৯৬ মিলিয়ন টন মালামাল পরিবহন করে, এবং সারা পৃথিবীর সমস্ত কার্গো বন্দরের মধ্যে প্রথম স্থান লাভ করে। বন্দরটি পূর্ব চীন সাগর উপকূলে, হংজু উপসাগরের দক্ষিণে ঝ্যাঝিয়াং প্রদেশের নিংপো ও চৌশানে অবস্থিত, যেখানে এটি জিয়াক্সিং এবং সাংহাইয়ের মুখোমুখি হয়।
বন্দর উত্তর-দক্ষিণ অভ্যন্তর এবং উপকূলীয় শিপিং রুট এর ক্রসফোর্স হয়, অভ্যন্তর চীন গুরুত্বপূর্ণ ইন্জিনিয়ার জলপথ যাও খাল সহ উত্তর, ইয়াংতে নদী, উত্তর। বন্দরটি বেশ কয়েকটি বন্দর রয়েছে যা পেইলুন (সমুদ্র বন্দরে), চৌশান (ইংসুয়ারি পোর্ট) এবং পুরাতন নিংপৌ আশ্রয় (অভ্যন্তরীণ নদী বন্দর) রয়েছে। বিশ্বের সবচেয়ে পুরোনো বন্দরগুলোর মধ্যে এটি একটি।
ইতিহাস
চীনের প্রাচীন ইতিহাসে ৭৩৮ সালে নিংপো বন্দর প্রতিষ্ঠিত হয়েছিল। তং রাজবংশের সময় (৬১৮-৯০৭), এটি ইংলচৌ এবং কুয়াংচৌসহ "মিংচৌ" নামের অধীনে বৈদেশিক বাণিজ্যের জন্য তিনটি প্রধান সমুদ্র বন্দরগুলির একটি হিসাবে পরিচিত।
গান রাজবংশে, এটি কুয়াংচৌ এবং কুইনঝুয়ের সাথে বৈদেশিক বাণিজ্যের তিনটি প্রধান বন্দর শহরগুলির একটি। ননকিংয়ের ১৮৪২ সালের প্রথম তৎকালীন প্রথম অ্যামফিয়ার যুদ্ধ শেষ হওয়ার পর এটি কুয়াংচৌ, চিয়ামেন, ফুচৌ এবং সাংহাইয়ের সাথে "পাঁচটি চুক্তি পোর্ট" নামে অভিহিত হয়েছিল।
নিংপো বন্দরটি ২০০৬ সালে প্রতিবেশী পোর্ট অব জৌহান-এর সাথে একটি যৌথ মালবাহী হ্যান্ডলিং সেন্টার গঠন করা হয়েছিল। যৌথ নিংপো-চৌশান পোর্ট ২০১৪ সালে ৭৪৪,০০০,০০০ মেট্রিক টন পণ্যসম্ভারের মোট মালামাল পরিচালনা করে, এটি বিশ্বের বৃহত্তম বন্দর, যা প্রথমবারের জন্য সাংহাইয়ের পোর্টকে অতিক্রম করে, কার্গো টনিঞ্জের আকারে।
অর্থনৈতিক বাণিজ্য
নিংপো-চৌশানের পোর্টটি উত্তর ও দক্ষিণ আমেরিকা এবং ওশেনিয়া পর্যন্ত পণ্যবাহী জাহাজ, কাঁচামাল এবং পণ্যজাত পণ্য নিয়ে অর্থনৈতিক বাণিজ্যের সাথে জড়িত। এটি বিশ্বের ৯০ টিরও বেশি দেশ এবং অঞ্চলের ৫৬০ টি পোর্টের সাথে অর্থনৈতিক বাণিজ্য রয়েছে। চীনে ক্রমবর্ধমান সংখ্যক বন্দরগুলির মধ্যে এটি একটি পণ্যসম্ভার প্রবাহের পরিমাণ যা বছরে ১০০ মিলিয়ন টন অতিক্রম করে। সামুদ্রিক ট্রাফিক ক্রমাগত অপারেশন বৃহত্তর স্কেল কারণে, গত দশ বছরে নিংপো-চৌশান পোর্ট মধ্যে জল মানের খারাপভাবে দূষিত হয়েছে।.
বন্দর পরিকাঠামো
নিংপো-চৌশান বন্দর কমপ্লেক্স হল একটি আধুনিক বহুমুখী গভীর জলের বন্দর, যা অন্তর্দেশীয়, মোহনা এবং উপকূলীয় আশ্রয়স্থলগুলির অন্তর্ভুক্ত। ১০,০০০ টনের বেশি ওজনের জাহাজ নোঙরের ক্ষমতা যুক্ত ৩৯ টি গভীর জলের অংশ সহ মোট ১৯১ টি বার্থ রয়েছে।
বড় বন্দরগুলির মধ্যে রয়েছে ২৫০,০০০ টন কাঁচা তেল টার্মিনাল এবং ২০,০০ টন ওভার লোডিং বার্থ। ৬ তম প্রজন্মের কনটেইনার জাহাজের জন্য একটি উদ্দেশ্যপ্রণোদিত টার্মিনাল এবং তরল রাসায়নিক পণ্যের জন্য ৫০,০০০ টন কনটেইনার জাহাজ নোঙরে একটি ডক রয়েছে।
শান্তিনিকেতনী চর্মজাত সামগ্রী
শান্তিনিকেতনী চর্মজাত সামগ্রী  এক ধরনের হস্তশিল্প যার উৎস পশ্চিমবঙ্গ রাজ্যের বীরভূম জেলার শান্তিনিকেতন। এই চর্মজাত সামগ্রীগুলি বেশ রঙ্গিন বুটিদার অথবা বাটিকের নক্সাযুক্ত হয়।  শান্তিনিকেতনী চর্মজাত দ্রব্যের প্রধান বৈশিষ্ট হল এগুলি সুন্দর রঙের লৈখিক নক্সাযুক্ত। রঙিন নক্সাগুলি, শুকনো আনাজের খোসা থেকে উৎপন্ন রঙ এর সাহায্যে করা হয় যা এইজাতীয় জিনিসপত্রের অলংকরণের পক্ষে বিশেষভাবে উপযুক্ত। আনাজের খোসা থেকে এইপ্রকার রঙ এবং অলংকরণের পদ্ধতিকে E.I.Tanning পদ্ধতি বলা হয়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।
ইতিহাস
শান্তিনিকেতনে চর্ম-শিল্পের এই ঐতিহ্যের সাথে নোবেল বিজয়ী বিশ্বকবি রবীন্দ্রনাথ ঠাকুরএর প্রতিষ্ঠিত বিশ্বভারতী বিশ্ববিদ্যালয় এর একটা যোগসূত্র রয়েছে। শান্তিনিকেতনের বিশ্বভারতী বিদ্যালয়ে সৃজনশীল এবং বস্তুধর্মী শিক্ষাব্যবস্থার প্রচলন ছিল যা গতানুগতিক শিক্ষা পদ্ধতি অপেক্কা গুরুত্বপূর্ণ ছিল। শান্তিনিকেতন তথা বোলপুরে ভারতীয় কারিগরি শিল্প আন্দোলনের সূচনা হয়েছিল রবীন্দ্রনাথ এবং তার পুত্র রথীন্দ্রনাথ ঠাকুরের সুযোগ্য নেতৃত্বে প্রায় ৮০বছর পূর্বে। এই কারিগরি শিক্ষার অন্যতম ছিল চর্মশিল্প। বিশ্বভারতী বিশ্ববিদ্যালয় এর এই সম্পর্কিত বিভাগটি শিল্প সদন নামে পরিচিত।
এই চর্মশিল্পের ঐতিহ্যের উন্নয়নের সাথে জড়িত অপর একটি গুরুত্বপূর্ণ প্রতিষ্ঠান হল আমার কুটির। ১৯২৬ খ্রীষ্টাব্দে, স্বাধীনতা সংগ্রামী শ্রী সুশেন মুখার্জ্জী আমার কুটির সোসাইটি স্থাপন করেন, প্রাক- স্বাধীনতা্র সময়কার মুক্ত রাজনৈতিক জেলবন্দীদের আশ্রয় এবং কর্মসংস্থানের জন্য। কিন্তু তৎকালীন ব্রিটিশ সরকার দ্রুত এই সংগঠনকে নিষিদ্ধ করে। স্বাধীনতা্ পরবর্তীকালে, আমার কুটির সোসাইটি এদের চর্মজাত সামগ্রী এবং অন্যান্য হস্তশিল্পের উৎকর্ষতার কারণে সুপরিচিত হয়।
অভিনবত্ব
শান্তিনিকেতনে উৎপাদিত সামগ্রীর একটি অসাধারণ বৈশিষ্ট্য হল এদের অলংকরনে ১৯২০ খ্রীষ্টাব্দে পূর্বদেশীয় জাভা এবং বালি থেকে আমদানিকৃত বাটিক নক্সা ব্যবহৃত হয়। এই বাটিক নক্সাগুলির মধ্যে এক অনবদ্য শিল্পশৈলীর পাশাপাশি চিরন্তনতা এবং ঐতিহ্যের ছোঁয়া লক্ষ্য করা যায়। এই শিল্প চিরন্তন এবং লোকশিল্পের এক চমৎকার মিশেল প্রদর্শিত করে। চিরন্তন চিত্রায়নের মধ্যে যেমন দেখা যায় হরিনের সাথে শকুন্তলার বনচারিনী দৃশ্য, তেমন লোকশিল্পের চিত্রায়নে লক্ষ্য করা যায় সনাতনী সাঁওতালি প্রথার উপস্থিতি।
শান্তিনিকেতনএর চর্মজাত সামগ্রী সমূহ
চর্মজ দ্রব্যের বিপুল সম্ভার শান্তিনিকেতনের চর্মজাত শিল্পকর্মকে সমৃদ্ধ করেছে, যথা-
অক্ষয়কুমার বসু মজুমদার
অক্ষয়কুমার বসু মজুমদার (৯ মে ১৯১৩ – ২৩ নভেম্বর ১৯৯৯) বিশিষ্ট শিক্ষাবিদ ও সমাজসেবী ছিলেন।
জন্ম ও প্রারম্ভিক জীবন
অক্ষয়কুমার বসু মজুমদারের জন্ম ১৯১৩ খ্রিস্টাব্দের ৯ মে বৃটিশ ভারতের অধুনা  বাংলাদেশের বরিশাল জেলার সুন্দরপুর গ্রামে। পিতা নলিনীকান্ত বসু মজুমদার ও মাতা শশীকলা দেবী। অক্ষয়কুমারের প্রাথমিক শিক্ষা শুরু বরিশালে। পরবর্তীকালে বরিশালেরই ব্রজমোহন কলেজ থেকে বি.এ পাশ করেন। উচ্চ শিক্ষার্থে কলকাতায় আসেন এবং কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেন।
কর্মজীবন
কলকাতার ঠাকুরপুকুরের পঞ্চাননতলার পদ্মপুকুর রোডে স্থায়ী বাসস্থান করে তিনি শিক্ষা, সংস্কৃতি, সমবায়সহ বিভিন্ন ক্ষেত্রের বিকাশ ও উন্নয়নে সক্রিয় অংশ নেন। স্থানীয় চার-পাঁচটি কলেজের স্থাপনাকাল থেকে তিনি অধ্যাপনা, অধ্যক্ষতা, পরিচালনা ও উন্নয়নের সঙ্গে যুক্ত হন। এছাড়া বহু স্কুল শিক্ষাপ্রতিষ্ঠান, সোসাইটি প্রভৃতি প্রতিষ্ঠানের স্থাপনা ও পরিচালনার সঙ্গে সরাসরি যুক্ত ছিলেন। বহুবছর ঠাকুরপুকুরের বিবেকানন্দ কলেজে অধ্যাপনা করেন এবং পরবর্তীতে তিনি ওই কলেজের অধ্যক্ষ হন এবং অবসর নেন। তারই উদ্যোগে ওই অঞ্চলের পোষ্ট অফিস ও ব্যাঙ্ক স্থাপিত হয়। এছাড়াও তিনি বেহালা তথা ঠাকুরপুকুর অঞ্চলে সমবায় আন্দোলনের পুরোধা ব্যক্তিত্ব ছিলেন এবং সমবায় সমিতিগুলির পরিচালন পর্ষদে সরকার মনোনীত ব্যক্তি ছিলেন তিনি। বিভিন্ন ক্ষেত্রের বিকাশ ও উন্নয়নের জন্য সরাসরি যুক্ত থেকেও শিক্ষাসংক্রান্ত বহু প্রবন্ধ ও গ্রন্থ রচনা করেছেন। আশির দশকে কবি জীবনানন্দ দাশের "রূপসী বাংলা" কাব্যগ্রন্থটি ইংরাজীতে দ্য বিউটিয়াস বেঙ্গল শিরোনামে অনুবাদ করেন এবং দেশ বিদেশের পণ্ডিতদের ভূয়সী প্রশংসা লাভ করেন।
রচিত গ্রন্থাবলি
জীবনানন্দ দাশের "রূপসী বাংলা" কাব্যগ্রন্থের ইংরাজী অনুবাদ ছাড়াও কয়েকটি গ্রন্থ রচনা করেন। সেগুলি হল —
দক্ষিণ পশ্চিম দিল্লি জেলা
250px|thumb|দিল্লির মানচিত্রে দক্ষিণ পশ্চিম দিল্লি জেলার অবস্থান দক্ষিণ পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।
এই জেলার উত্তরে পশ্চিম দিল্লি জেলা, উত্তরপূর্বে মধ্য দিল্লি জেলা, পূর্বে নতুন দিল্লি ও দক্ষিণ দিল্লি জেলা, দক্ষিণে হরিয়াণার গুরগাঁও জেলা এবং পশ্চিমে হরিয়াণার ঝঝ্জ্জর জেলা।
জনপরিসংখ্যান
২০১১ সালের জনগণনা অনুসারে, দক্ষিণ পশ্চিম দিল্লি জেলার জনসংখ্যা ২,২৯২,৩৬৩। যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯৮তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ৩০.৬২%। দক্ষিণ পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৩৬জন নারী। জেলার সাক্ষরতার হার ৮৮.৮১%.
প্রথম বিশ্বযুদ্ধের সময়ে জার্মানির ইতিহাস
প্রথম বিশ্ব যুদ্ধের সময় জার্মান সাম্রাজ্য একটি কেন্দ্রীয় শক্তি হবার পরেও তারা যুদ্ধে হেরে যায়। তাদের অস্ট্রিয়া-হাঙ্গেরি মিত্রবাহিনী সার্বিয়ার সাথে যুদ্ধ ঘোষণার পর পরই এই সংঘাত শুরু হয়। জার্মান সৈন্যরা মিত্রবাহিনীর সাথে পূর্ব এবং পশ্চিম উভয় প্রান্তে যুদ্ধে লিপ্ত হয়। যদিও ১৯১৪ এর অল্পকিছু সময় যখন পূর্ব প্রুশিয়া আক্রমণ হয়, সে সময় ছাড়া যুদ্ধের পুরোটা সময় ব্যাপক আক্রমণ থেকে জার্মান রাজ্যগুলো তুলনামূলক ভাবে নিরাপদেই ছিল। রয়্যাল নৌবাহিনীর আরোপিত একটি পাকা পোক্ত অবরোধের কারণে শহর গুলোতে খাবারের সংকট দেখা দেয়। বিশেষ করে ১৯১৬-১৭ এর শীতে যেটি টুরনিপের শীত নামে পরিচিত। যুদ্ধের শেষে, জার্মানির পরাজয় চরম অসন্তোষ ১৯১৮-১৯ সালের জার্মান বিপ্লবের সূত্রপাত ঘটায়, যা রাজতন্ত্রকে উৎখাত করে ওয়েমার প্রজাতন্ত্র প্রতিষ্ঠা করে।
সার সংক্ষেপ
জার্মান জাতি ১৯১৪ এর সেই যুদ্ধে মিশ্র আবেগের প্রতিক্রিয়া প্রকাশ করে, ঠিক যে ভাবে ইউরোপের অন্যদেশ গুলোর জনগণ জানিয়েছিল; সে সময়কার প্রত্যক্ষদর্শী জাতি যারা ১৯১৪ এর মূল চালিকা শক্তি হিসেবে পরিচিত, পরবর্তীতে বহু চ্যলেঞ্জের সম্মুখীন হয়। জার্মান সরকার, জানকার্সের দ্বারা প্রভাবিত হয়ে ভেবেছিল এই যুদ্ধ জার্মানির বিরোধ প্রতিযোগী ফ্রান্স, রাশিয়া এবং ব্রিটেনের সাথে দ্বন্দ্বের অবসান ঘটাবে। যুদ্ধের শুরুটা জার্মানির কাছে এমন ছিল যে তাদের জাতিকে রক্ষার শেষ সুযোগ "সূর্যের নিচে আমাদের জায়গা" যেমনটা তাদের পররাষ্ট্র মন্ত্রী বার্নহার্ড ভন ব্লো যেমনটা রেখেছিলেন। আর সেটিও জনগণ জাতীয়তাবাদ হিসেবে সমর্থন করার জন্যে তৈরি ছিল। কায়সার এবং জার্মান সংস্থা আশা করেছিল যে যুদ্ধটি জনগণকে রাজতন্ত্রের দিকে উদ্ভুদ্ধ করবে এবং জার্মানির সোশ্যাল ডেমোক্র্যাটিক পার্টির নাটকীয় বিকাশের ফলে উদ্ভূত হুমকিকে কমিয়ে দেবে। যারা যুদ্ধের আগে রিকস্ট্যাগ এ কায়সারের সবচেয়ে সোচ্চার সমালোচক ছিল। দ্বিতীয় আন্তর্জাতিক সদস্যপদ থাকা সত্ত্বেও, জার্মানির সোশ্যাল ডেমোক্র্যাটিক পার্টি ইম্পেরিয়াল সরকারের সাথে তার মতবিরোধের অবসান ঘটায় এবং যুদ্ধের প্রয়াসকে সমর্থন করার জন্য আন্তর্জাতিক নীতিগুলি লঙ্ঘন করে।
খুব দ্রুতই প্রতীয়মান হয় যে জার্মানির কয়েক মাসের বেশি যুদ্ধ চালানোর জন্য প্রস্তুতি ছিল না। প্রথমদিকে, যুদ্ধকালীন সময়ে অর্থনীতি নিয়ন্ত্রণে রাখার জন্য কোন পদক্ষেপই নেয়া হয়নি এবং এর ফলে জার্মান যুদ্ধ কালীন সময়ে অর্থনৈতিক অবস্থা ছন্ন ছাড়া অবস্থায় থাকে। জার্মানি খাবার এবং কাঁচামাল আমদানির উপর নির্ভরশীল হয়ে পড়েছিল, সেটিও জার্মানির ব্রিটিশ অবরোধ এর ফলে বন্ধ করে দিতে হয়েছিল। খাদ্যের মূল্য প্রথমে সীমিত রাখা হয় পরে রেশন পদ্ধতি চালু করা হয়। ১৯১৫ এর দিকে প্রায় পাঁচ মিলিয়ন শূকর গনহারে মারা হয় তথাকথিত শোয়াইনমর্ডে শুধুমাত্র খাবার এবং শস্য সংরক্ষণের নাম করে। ১৯১৬/১৭ এর শীতকে "টুরনিপ শীত" বলা হয় কারণ আলুর ফলন কম ছিল এবং মানুষজন জীব জন্তুর খাবার খেয়েছিল, তার মধ্যে জঘন্য স্বাদের শালগমও ছিল। ১৯১৪ সালের আগস্ট থেকে ১৯১৯ সালের মাঝামাঝি পর্যন্ত যুদ্ধ চলাকালীন, অপুষ্টি ও ক্লান্তি ও রোগ ও হতাশার উচ্চ হারে যুদ্ধ বন্ধ থাকাকালীনও অতিরিক্ত মৃত্যুহার বেড়ে লোক সংখ্যা দাঁড়ায় ৪,৭৪,০০০ জন।
১৯১৪-১৫
জার্মান সৈন্য বাহিনী পশ্চিম ফ্রন্টে শ্লিফেন পরিকল্পনার পরিবর্তিত একটি পদ্ধতি কাজে লাগিয়ে যুদ্ধ শুরু করে, যেটি জার্মান সীমান্তে ফরাসি সেনাবাহিনীকে ঘিরে ফেলার আগে নিরপেক্ষ বেলজিয়ামের মাধ্যমে দ্রুত ফ্রান্সকে আক্রমণ করার জন্য সাজানো হয়েছিল। বেলজিয়ানরা পাল্টা যুদ্ধ প্রতিহত করে এবং নিজেরাই নিজদের রেল চলাচলে ব্যাঘাত সৃষ্টি করে রাখে যাতে করে জার্মানদের দেরী হয়। জার্মানরা এটা ঘুণাক্ষরেও আশা করেনি যার ফলে দেরী তাদের হয়েই যায়। আর এর জবাব দেয় জনসাধারণের উপর নিয়মতান্ত্রিক ভাবে প্রতিশোধ নিয়ে। প্রায় ৬,০০০ এর মত সাধারণ মানুষ হত্যা করে তার মধ্যে নারী ও শিশুও ছিল সেই সাথে ধ্বংস করে প্রায় ২৫,০০০ ঘর বাড়ি। পরিকল্পনা মতে প্যারিসে একত্রিত করার জন্য জার্মানরা ডান দিকে অগ্রসর হয় আগাতে থাকে এবং প্রাথমিকভাবে, জার্মানরা খুব সফল হয়েছিল, বিশেষ করে সীমান্ত যুদ্ধে (১৪-২৪ আগস্ট)। সেপ্টেম্বরের ১২ তারিখের মধ্যে, ব্রিটিশ বাহিনীর সহায়তায় ফরাসিরা প্রথম যুদ্ধে (৫-১২ সেপ্টেম্বর) প্যারিসের পূর্ব দিকে জার্মান অগ্রগতি থামিয়ে দেয়। এই যুদ্ধের শেষ দিনগুলো পশ্চিমে খন্ড যুদ্ধ সমাপ্তির ইঙ্গিত দেয়। ৭ আগস্ট মুলহাউস যুদ্ধের মাধ্যমে জার্মানিতে ফরাসি আক্রমণ সীমিত সাফল্য লাভ করে।
পূর্ব দিকে, শুধুমাত্র এক দল স্থল ভাগের সৈন্য পূর্ব প্রুশিয়াকে রক্ষা করে এবং যখন রাশিয়া এই অঞ্চলে আক্রমণ করে তখন এটি পশ্চিম ফ্রন্টের উদ্দেশ্যে জার্মান বাহিনীকে ঘুরিয়ে দেয়। জার্মানি সম্মিলিতভাবে ট্যানেনবার্গের প্রথম যুদ্ধ (১৭ আগস্ট - ২ সেপ্টেম্বর) নামে পরিচিত একটি ধারাবাহিক যুদ্ধে রাশিয়াকে পরাজিত করে, কিন্তু এই ঘুরিয়ে দেয়া জার্মান জেনারেল স্টাফ দ্বারা অনুমেয় ছিল না ফলে রেল প্রধান থেকে অগ্রিম অপর্যাপ্ত গতি সমস্যা বাড়িয়ে দেয়। কেন্দ্রীয় শক্তি একটি দ্রুত বিজয় অগ্রায্য করে এবং দুই দিকেই যুদ্ধ করতে বাধ্য করে। জার্মান সেনাবাহিনী ফ্রান্সের অভ্যন্তরে একটি ভাল রক্ষণাত্মক অবস্থানে যেতে তার পথে লড়াই করে যাচ্ছিল এবং স্থায়ীভাবে ২,৩০,০০০ ফরাসি এবং ব্রিটিশ সৈন্য নিজেদের হারানোর চেয়ে বেশি অক্ষম ছিল। এতসব কিছু সত্ত্বেও, যোগাযোগ সমস্যা এবং বিতর্কিত আদেশ এবং সিদ্ধান্তের কারণে জার্মানিকে একটি তাড়াতাড়ি বিজয় পাওয়ার সুযোগ এনে দেয়।
১৯১৭
১৯১৭ সালের শুরুর দিকে এসপিডি নেতৃত্ব তার যুদ্ধবিরোধী বামপন্থীদের তৎপরতা নিয়ে উদ্বিগ্ন হয়ে পড়েছিল যা সজিয়ালডেমোক্র্যাটিচে আরবিটসমেইনস্যাফ্ট (এসএজি, "সোশ্যাল ডেমোক্রেটিক ওয়ার্কিং গ্রুপ") হিসাবে সংগঠিত ছিল। জানুয়ারীর ১৭ তারিখে তারা তাদের বহিষ্কার করে এবং ১৯১৭ সালের এপ্রিলে বামপন্থী জার্মানির ইন্ডিপেন্ডেন্ট সোশ্যাল ডেমোক্রেটিক পার্টি গঠন করে (ভাষা: উনাভাঙ্গিগে সোজিয়ালডোমোক্রিটিশ পার্টেই ডয়চল্যান্ডস)। বাকী দলটি তখন জার্মানির মেজরিটি সোশ্যাল ডেমোক্র্যাটিক পার্টি হিসাবে পরিচিত ছিল। বিপুল সংখ্যক হতাহত হওয়া, জনবল সরবরাহ কমে যাওয়া, সম্মুখভাগে ক্রমবর্ধমান অসুবিধাগুলি প্রকট হওয়া এবং হতাহতের অগণিত প্রবাহের সাথে যুদ্ধের উৎসাহ হ্রাস পাওয়ায় এমটা ঘটেছিল। সাধারণ জনগণের মধ্যেও এর  ভয়াবহ প্রভাব মারাত্মক ভাবে ছড়িয়ে পড়ে। একমাত্র উল্লেখযোগ্য খবর ছিল ইয়েপ্রেসের যুদ্ধে প্রথম বারের মত সরিষা গ্যাসের ব্যবহার।
এর পরে, সার্বিয়া, গ্রীস, ইতালি এবং রাশিয়ার বিরুদ্ধে জয়ের মাধ্যমে মনোবল ফিরে পেতে সাহায্য করে যা কেন্দ্রীয় শক্তিগুলির পক্ষে দুর্দান্ত ভাবে কাজ করে। ১৯১৪ সাল থেকে ১৯১৭ সালের শেষ এবং ১৯১৮ এর শুরুর দিক পর্যন্ত মনোবল সর্বকালের শীর্ষে ছিল তার সাথে যোগ হয় বিপ্লব উত্থানের পরে রাশিয়ার পরাজয় এবং জার্মান জনগণ লুডেনডর্ফের পশ্চিমে "শান্তির অবমাননা" বলে যা বলেছিল তার অনুধাবন হয়।
১৯১৮
১৯১৭-১৮ সালের শীতে পশ্চিম সম্মুখ একদমই "স্থবির" হয়ে যায়- ব্রিটিশ হতাহতের সংখ্যা প্রতি সাপ্তাহে গড়ে মাত্র ৩,০০০ এ নেমে আসে। আঠালো কাদা মাটির জন্য বড় ধরনের আক্রমণ পরিচালনা করা ছিল প্রায় অসম্ভব। নীরবে জার্মানরা পূর্ব দিক থেকে তাদের সেরা সেরা সৈন্য বাছাই করে নিয়ে আসে। বাছাই কৃত সৈন্যদের দিয়ে গঠিত হয় বিশেষ সৈন্য দল এবং পুরো শীতের মৌসুমে তাদের নতুন কৌশল শেখানোর জন্য প্রশিক্ষণ দেয়া হয়। একদমই ঘড়ি ধরা সময়ে জার্মান আর্টিলারি দল হঠাৎ করে ভয়ংকর একটি বাঁধ তৈরি করবে এগিয়ে যাওয়া সৈন্যদলের সামনে। ছোট দলে বিভক্ত হওয়া, হালকা মেশিনগান চালানো, বিশেষ সৈন্যদল শত্রু পক্ষের শক্ত আক্রমণ এডিয়ে যেতে সাহায্য করবে এবং সরাসরি মূল সেতু, কমান্ড পোস্ট, সরবরাহ রশদ এবং সর্বোপরি আর্টিলারি ব্যাটারির দিকে আগাতে থাকবে। শত্রু পক্ষের যোগাযোগ বিচ্ছিন্ন করে প্রথম আধা ঘণ্টার মধ্যেই পরিস্থিতি ঘোলাটে করে আঘাত হানবে। আর্টিলারি গুলোকে দখল করে তারা শত্রুপক্ষের আগ্নেয়াস্ত্র গুলো ধ্বংস করতে চাবে। বাঁধা ধরা সময়ের মধ্যে আরো দুটি সেনা দল পাঠানো হবে যাদের কাজ হবে শক্ত জায়গা গুলোতে শত্রু পক্ষকে আরো কোণঠাসা করে ফেলা। ধাক্কা খাওয়া সৈন্যরা ভয়ে এবং বিভ্রান্ত হয়ে প্রতিরক্ষার প্রথম সারি থেকে ভয়ে পালিয়ে যাবে। এমনই একটি ঘটনায় বশত্রু পক্ষ সাইকেলে চেপে ধেয়ে আসলে মিত্র পক্ষ রেজিমেন্ট ভেঙ্গে পালিয়ে যায়। আতঙ্কিত লোকজন সাইকেল গুলো আটক করে এবং দ্রুতই পিছু হটে যায়। বিশেষ সৈন্যদল গতিশীল ভাবে আগাতে পারলেও তাদের আগ্নেয়াস্ত্র যথেষ্ট ছিল না।  অবশেষে ১৯৩৯ এবং ১৯৪০ সালের দিকে বোমারু এবং ট্যাংকারের সাহায্য নিয়ে এই পদ্ধতিতে আক্রমণ সফল হলেও ১৯১৮ সালে জার্মানরা এ দুটি দিক থেকেই পিছিয়ে ছিল।
১৯১৮ সালে লুডেনডর্ফ ফরাসি আক্রমণের পরিবর্তে প্রথমেই ব্রিটিশ আক্রমণ করে বিপদে পড়ে যায়। ভুলবসত তিনি ভেবেছিলেন যে নতুন কৌশলে ব্রিটিশদের আক্রমণ করে দ্রুতই নিরাশ হবেন। ক্লান্তি, হতাশায় ফরাসি হয়তো গুটিয়ে যেত। জার্মানদের আক্রমণে ব্রিটিশরা আরো হিংস্র হয়ে উঠে- এটিই ছিল যুদ্ধের বড় অংশ। মার্চ মাসে সোমমে নদীতে কুয়াশার ফলে ৬৩টি বিভাগ অন্ধকার আচ্ছন্ন হয়ে পড়ে। যত যাই হোক না কেন, জার্মান লেফটেন্যান্টরা তাদের মানচিত্র এবং আদেশ মুখস্থ করেই মাঠে নেমেছিল। ব্রিটিশরা ২,৭০,০০০ মানুষ হারায় এবং ৪০ মাইল পিছিয়ে যায় তার পর থেকে তারা ধরে রাখে। তারা দ্রুতই জার্মানদের সামলানোর কৌশল রপ্ত করে নেয়, তার পিছিয়ে যায়, খাঁদ গুলো থেকেও সরে যায়, আক্রমণ কারীদের ছড়িয়ে পড়তে দেয় এবং তার পর তারা পালটা আক্রমণ করে। তারা তাদের আর্টিলারি থেকে আগ্নেয়াস্ত্র এবং মোবাইল পিলবক্স হিসাবে ব্যবহৃত ট্যাংক থেকে সুবিধা লাভ করে যা যে কোন সময় পিছু হটতে পারে এবং পাল্টা আক্রমণ করতে পারে। এপ্রিলের দিকে লুডেন্ড্রফ আবারী ব্রিটিশদের আক্রমণ করে, ৩,০৫,০০০ সেনা আহত হয় কিন্তু পর্যাপ্ত পরিমাণে রশদ তার ছিল না। লুডেন্ড্রফ মার্চ এবং এপ্রিলের মধ্যে আরো পাঁচটি আক্রমণের পরিকল্পনা করে এবং প্রায় দশ লক্ষের মত ব্রিটিশ এবং ফরাসি সৈন্য হতাহত হয়। পশ্চিম সম্মুখ তখন পুরোটাই খুলে গিয়েছিল- খাঁদ গুলোও সেখানে ছিল কিন্তু চলাফেরার গুরুত্বের কারণে এগুলো আবার চালু করা হয়। মিত্র বাহিনীকেও আটক করা হয়। জার্মানরা তাদের আঘাতের দ্বিগুণ ক্ষতির সম্মুখীন হয় যার মধ্যে বেশীরভাগই ছিল তাদের বিশেষ সৈন্যদল। নতুন জার্মান গঠিত হয় কম বয়স্ক লোকজন দিয়ে অথবা মধ্যবয়স্ক গরীব পরিবারের লোকজন নিয়ে। তারা ১৯১৪ সালের ফলাফল নিয়ে অনুপ্রাণিত হতে পারেনি, যুদ্ধ নিয়ে গর্বিতও হতে পারেনি- তারা এটাকে ঘৃণার চোখে দেখে এবং কেউ কেউ বিপ্লবের কথাও তুলে। লুডেনডর্ফ তার ক্ষতি পোষাতে পারেনি এবং মাথা খাটিয়েও নতুন কোন ফন্দি ফিকির বের করতে পারেনি যা দিয়ে পরাজয়ের কবল থেকে বিজয় ছিনিয়ে আনতে পারতো। ব্রিটিশরাও একইভাবে সমগ্র সাম্রাজ্য থেকে শক্তি সঞ্চয় করেছিল। কিন্তু যেহেতু তাদের সম্মুখ ভাগ ভাল অবস্থানে ছিল এবং তারা অনিবার্য বিজয় দেখতে পাচ্ছিল, যার ফলে তাদের মনোবল শক্ত অবস্থানেই ছিল। মহান জার্মানির বসন্ত আক্রমণ সময়ের বিরুদ্ধে একটি প্রতিযোগিতা ছিল, কারণ সবাই দেখতে পারে যে আমেরিকানরা লক্ষ লক্ষ তাজা তরুণদের প্রশিক্ষণ দিচ্ছে যারা অবশেষে পশ্চিম ফ্রন্টে আসবেই।
আত্মত্যাগের যুদ্ধে দুই দলই ধরা খেল। জার্মানি তাদের সেরা সৈন্য গুলো ব্যবহার করে কিন্তু সেই অনুযায়ী খুব বেশি এলাকা কবজা করতে পারেনি। ব্রিটিশরাও নতুন জনশক্তির অভাব বোধ করছিল তবুও তাদের ব্রিটিশ সাম্রাজ্যের জন্য যথেষ্ট সংরক্ষিত ছিল। সেখানে ফরাসিদের জনবল একদম শেষ। বার্লিন হিসেব কষে দেখলো যে আমেরিকানদের তাদের সমস্ত সৈন্য এবং সরবরাহ পাঠাতে কয়েক মাস সময় লাগবে - তবে মার্কিন যুক্তরাষ্ট্র সৈন্যরা তাদের সরবরাহগুলি পেছনে ফেলে রেখে খুব তাড়াতাড়ি পৌঁছে যায় এবং ব্রিটিশ এবং ফরাসি আর্টিলারি, ট্যাঙ্ক, বিমান, ট্রাক এবং সরঞ্জামের উপর নির্ভরশীল ছিল। বার্লিন এটাও ভেবে বসেছিল যে আমেরিকানরা অনুশাসন এবং কঠোর লড়াইয়ের ফলে হার মেনে যাবে। খুব শীঘ্রই  তারা তাদের ভুল বুঝতে পারে। এক প্রতিবেদনে জার্মানরা জানায় "স্বতন্ত্রভাবে [আমেরিকানদের] গুণাবলী উল্লেখ করার মত ছিল। তারা বাহ্যিক দিক থেকে যেমন প্রস্তুত ছিল তেমনি তাদের মনোবলও ছিল যথেষ্ট দৃঢ়... বর্তমানে শক্তিশালী প্রতিপক্ষের কাছে তাদের দুর্বলতা বলতে ছিল প্রশিক্ষণ এবং অভিজ্ঞতার অভাব। তাদের লোকজন আত্মবিশ্বাসে পরিপূর্ণ এবং সরল বিশ্বাসের অধিকারী ছিল।"
১৯১৮ সালের সেপ্টেম্বরের মধ্যে, কেন্দ্রীয় শক্তি যুদ্ধ থেকে পিছু হটতে শুরু করে, আমেরিকান বাহিনী ফ্রান্সে প্রতিদিন ১০,০০০ হারে ঢালছিল, ব্রিটিশ সাম্রাজ্যকে পশ্চিম সম্মুখ ভাগে সাড়ে ৪ মিলিয়ন সৈন্য এবং ৪,০০০ ট্যাংক যুদ্ধের জন্য একত্রিত করে। আক্রমণের একশতম দিন নামে পরিচিত এই সিদ্ধান্তযুক্ত অ্যালাইড পালটা আক্রমণ ১৯১৮ সালের ৮ ই আগস্ট থেকে শুরু হয়েছিল - যেটিকে লুডেনডর্ফ নাম দিয়েছিল "জার্মান সেনাবাহিনীর কালো দিবস"। জার্মান প্রতিরক্ষা অবনতি হওয়ায় মিত্রবাহিনী অবিচ্ছিন্নভাবে অগ্রসর হচ্ছিল।
যদিও যুদ্ধ শেষের পরেও জার্মানরা শত্রু পক্ষের মাটিতেই অবস্থান করছিল- জেনারেল, জননেতা - এবং প্রকৃতপক্ষে সৈন্য এবং জনগণও জানত যে সবাই হতাশ হয়ে পড়েছে। তারা বলির পাঁঠা হবার জন্যে দিন গুনছিল। যুদ্ধের প্রতি ক্ষুধা ও জনগণের অসন্তুষ্টির কারণে পুরো জার্মানি জুড়ে বিপ্লবের বন্যা বয়ে যায়। ১১ ই নভেম্বরের মধ্যে জার্মানি পুরোপুরি ভাবে আত্মসমর্পণ করে, কায়সার সহ সবাই রাজপরিবার ত্যাগ করে এবং জার্মান সাম্রাজ্যটি ওয়েমারের প্রজাতন্ত্রের দ্বারা প্রতিস্থাপিত হয়।
যুদ্ধের উত্তাপ
১৯১৪ সালের মূল চালিকা শক্তি ছিল অপ্রতিরোধ্য, জনসাধারণের উদ্দীপনা এবং সমস্ত কিছুর সমন্বয় ছিল ১৯১৪ সালের যুদ্ধে। রেখস্ট্যাগে, কৃতিত্বের জন্য ভোটটি সর্বসম্মত ছিল, সমস্ত সমাজতন্ত্রী ছাড়াও একজন (কার্ল লিবনেচেট) এতে যোগ দিয়েছিলেন। একজন অধ্যাপক "ধর্মীয় অনুভূতি বৃদ্ধি করার নৈতিক উত্থানের একক অনুভূতির সাক্ষ্য দিয়েছিলেন, সংক্ষেপে, সামগ্রিকভাবে জনসাধারণ উদ্বেলিত হয় "। একই সময়ে, উদ্বেগের একটি কারণও ছিল; বেশিরভাগ ভাষ্যকাররা ছোট খাট যুদ্ধ জয়ের পূর্বাভাস দিয়েই ফেলেছিল - পরে বেলজিয়ামের আক্রমণের কারণে সবাই হতাশ হয়ে পড়ে এবং ফরাসী সেনাবাহিনী প্যারিসের সামনে অবস্থান নেয়ার কয়েক সপ্তাহের মধ্যে সেই আশাও ছিন্ন হয়ে যায়। পশ্চিম সম্মুখ একটি রক্তক্ষয়ী ময়দানে পরিণত হয়, কারণ সেনারা এক বারে কয়েকশ গজও আগাতে পারছিলনা। ১৯১৪ সালের শেষদিকে শিল্প কারখানায় বিশৃঙ্খলতা দেখা দেয়, বেকারত্ব বেড়ে যায়, কারণ যুদ্ধের গোলাবারুদ তৈরির কাজে এগুলো ব্যবহার করতে বেশ কয়েক মাস সময় লেগেছিল। ১৯১৬ সালে, হিনডেনবার্গ প্রোগ্রাম আর্টিলারি, শেল এবং মেশিনগান তৈরির জন্য সমস্ত অর্থনৈতিক সম্পদকে একত্রিত করার আহ্বান জানায়। চার্চের ঘণ্টা এবং তামার তৈরি ছাঁদ গুলো ভেঙ্গে গলিয়ে ফেলা হয়েছিল রসদের জ্বালানির জন্য।
অর্থনীতি
যুদ্ধ চলাকালীন জার্মানরা তার জনগণের অর্থনীতি সচল রাখার কোন পরিকল্পনাই করেনি, এবং খাদ্য বা জরুরি সরবরাহের জন্য কোন ধরনের মজুদও রাখা হয়নি। ফলে জার্মানির দ্রুত উন্নতি সাধন করতে হয়েছিল। সব বড় বড় রাজনৈতিক দল শুরুতে এমনকি সমাজতন্ত্রীদের সহ যুদ্ধকে সমর্থন করেছিল।